KS Daily View 22 ส.ค. 2022
22 สิงหาคม 2565

KS Daily View 22.08.2022 > จับตาโทน Jackson Hole/ Bond yields ขึ้นแรงจากการกลับมากังวล Fed จะเร่งขึ้นดอกเบี้ย/ SET คาดแกว่งตัว 1610-1630 จุด หุ้นแนะนำวันนี้  BLA
ต่างประเทศ :  ตลาดหุ้นทั่วโลก KS ประเมินสัปดาห์นี้จะแกว่งตัวลงหลังจากปลายสัปดาห์ที่แล้วพักฐานจากความกังวลเงินเฟ้อจะยังไม่ผ่าน Peak เนื่องจากกรรมการ Fed  หลายท่านได้ออกมาให้ความเห็นว่าเงินเฟ้อยังทรงตัวในระดับสูงและ Fed จะยังเร่งปรับขึ้นอัตราดอกเบี้ยเพื่อกดตัวเลขเงินเฟ้อ ทำให้ทั้งสินทรัพย์เสี่ยง และสินทรัพย์ปลอดภัยเมื่อคืนวันศุกร์ที่ผ่านมาถูกเทขาย ขณะที่ค่าเงิน USD แข็งค่าขึ้น 0.6% เป็น 108.13 จุด ส่งผลทำให้ ค่าเงินบาทอ่อนค่าต่อเนื่อง เช้านี้ขึ้นมาอยู่ที่ 35.86 บาทอ่อนค่าทำจุดสูงสุดในรอบ 2 สัปดาห์ หรืออ่อนค่ารวม  1.9%นับตั้งแต่จุดต่ำสุดเมื่อวันที่ 12 ส.ค. ประเมินเป็น Sentiment จะบวกต่อหุ้นส่งออก ส่วน Bond Yields ของสหรัฐอายุ 10 ปี ดีดขึ้นแรงมาแตะ 3% เทียบจากเมื่อวันที่ 15 ส.ค.อยู่ที่  2.7% ส่วน Bond Yields 2 ปี ยังแกว่งตัวบริเวณ  3.2-3.3% (KS ยังคงมุมมองเดิมคือคาดเงินเฟ้อสหรัฐไม่น่าจะทำจุดสูงสุดใหม่หลังจากตัวเลขฝั่งบ้านสหรัฐ ฯลฯชะลอ)
โดยประเมินตลาดทั่วโลกจะอยู่ในโหมด Wait&see รอ
1.) การประชุม Jackson Hole วันที่ 25-27 ส.ค. KS ให้น้ำหนักในทางที่ Fed จะส่งสัญญาณไม่เร่งขึ้นดอกเบี้ย รวมถึงการทำ QT คาดตลาดหุ้นโลกมีโอกาสปรับขึ้น
2.) ติดตามรายงานตัวเลข Core PCE ของสหรัฐฯ เดือน ก.ค. ตลาดคาด +0.3%MoM ชะลอจาก +0.6%MoM ในเดือน มิ.ย. โดยยังคงมุมมองตลาดหุ้นสหรัฐจะพักฐานแต่ระยะกลางยังคงมุมมองบวก  ตลาดหุ้นยุโรปคาดยังแกว่ง Sideway ปัจจัยกดดันทั้งความกังวลเงินเฟ้อที่ยังสูง และความเสี่ยงเศรษฐกิจถดถอย   ส่วนตลาดหุ้นฝั่งเอเซีย คาด Sideway โดยจีน หลังจากตัวเลขเศรษฐกิจจีนชะลอตัว และล่าสุด จีนออกประกาศเตือนภัย “สีเหลือง” ซึ่งต่ำกว่าระดับรุนแรงที่สุดสองระดับ หลังจากหลายภูมิภาคตั้งแต่มณฑลเสฉวนทางตะวันตกเฉียงใต้ไปจนถึงเซี่ยงไฮ้ในสามเหลี่ยมปากแม่น้ำแยงซีประสบกับความร้อนรุนแรงหลายสัปดาห์  ตลาดรอติดตามวันนี้ธนาคารกลางจีนตลาดคาดจะอัตราดอกเบี้ยนโยบาย Loan Prime Rate 1 ปี และ 5 ปี ของจีนคาดลดลง 10bps. เป็น 3.6%/4.35% ตามลำดับ
ในประเทศ  ประเมิน SET Index ในสัปดาห์นี้จะพักฐานตามตลาดหุ้นต่างประเทศในกรอบ 1,600 - 1,666 จุด  มีแนวรับที่ 1,610 และ 1,600 จุด ขณะที่แนวต้านอยู่ที่ 1,645 และ 1,665 จุด ตามลำดับ ประเมินปัจจัยในต่างประเทศสัปดาห์นี้คือ ประชุม Jackson Hole  คาดจะมีน้ำหนักต่อการเคลื่อนไหวตลาดหุ้นมากกว่าปัจจัยในประเทศ (ให้น้ำหนักประเด็นการเมืองในประเทศ)  โดย KS ยังเห็นโมเมนตัมเชิงบวกจากต่างชาติ ยังคงเห็นการซื้อสุทธิตลาดหุ้นไทยติดต่อกันเป็นวันที่ 10 และในเดือนนี้ต่างชาติซื้อสุทธิรวม 4.2 หมื่นล้านบาท เนื่องจากภาพของการฟื้นตัวของเศรษฐกิจไทย และการเติบโตของกำไรของบริษัทจดทะเบียนที่ยังเห็นโมเมนตัมการเติบโตเป็นประเด็นที่ต้องติดตามต่อ
Theme หุ้นแนะนำสัปดาห์นี้
กลุ่มส่งออกได้ประโยชน์จากเงินบาทอ่อนค่าและวันที่ 23 สค ไทยจะมีรายงานตัวเลขส่งออกไทย เดือน ก.ค. คาดขยายตัวแรง 10.7%yoy มองเป็นบวกต่อ หุ้นส่งออกอาหาร อาทิ  ASIAN
กลุ่มประกันชีวิตคาดได้กระแสเชิงบวกจาก Bond Yields ที่เด้งจากความกังวลเงินเฟ้อจะปรับขึ้นต่อ แนะนำเก็งกำไร BLA
กลุ่มนิคมอุตสาหกรรม คาดได้กระแสบวกจากการย้านฐานการผลิตจากต่างชาติ แนะนำ AMATA
กลุ่มเปิดเมือง หนุนจากรัฐพึ่งขยาย visa ต่างชาติเป็น 45 วันจากเดิม 30 วัน และนักท่องเที่ยวตั้งแต่ต้นปีรวมอยู่ที่ 4 ล้านคน และมีโมเมนตัมที่ดีต่อ บวกต่อ BEM, CRC, AEONTS ,ERW, AWC  ,BA
กลุ่ม Gadget  Apple เตรียมจัด Apple Event ในวันที่ 7 ก.ย. คาดเปิดตัว iPhone 14 พร้อม iPads , Macs มองเป็น sentiment เชิงบวกต่อกลุ่ม Gadget (COM7 SPVI CPW) ซึ่งจากสถิติราคาหุ้นมักปรับขึ้นก่อนการเปิดตัว 1 เดือนและจะมีแรงขายทำกำไรหลังเปิดตัว
มุมมองตลาดหุ้น  SET วันนี้คาด 1610-1630 จุด หุ้นแนะนำ BLA
Top pick : BLA(ราคาทางพื้นฐาน  56.0 บาท)  แนะนำเก็งกำไร BLA เนื่องจาก
1.) ได้ Sentiment บวกจากทิศทาง Bond yields ที่ปรับขึ้นแรง
2.) มูลค่าหุ้นในปัจจุบันนั้นค่อนข้างถูโดยหุ้น BLA ขณะนี้ซื้อขายที่ P/EV ปี 2565 เพียง 0.85 เท่า ขณะที่เราเชื่อว่าอัตราผลตอบแทนพันธบัตรรัฐบาลจะทรงตัวหรือมีแนวโน้มขาขึ้น โดย P/EV ของหุ้น BLA น่าจะถูกปรับขึ้นเป็นสูงกว่า 1.0 เท่า เนื่องจากประกันที่ขายได้ใหม่มีแนวโน้มให้ผลตอบแทนที่ดีกว่าเดิม
รายงานตัวเลขเศรษฐกิจ
วันจันทร์ ติดตามอัตราดอกเบี้ยนโยบาย Loan Prime Rate 1 ปี และ 5 ปี ของจีนคาดลดลง 10bps. เป็น 3.6%/4.35% ตามลำดับ
วันอังคาร ติดตามตัวเลขส่งออกและนำเข้า และดุลการค้าของไทยเดือน ก.ค. ตัวเลข S&P Global Manufacturing PMI Flash ของเยอรมันเดือน ส.ค. คาด -2% MoM เป็น 48.3 จุด ตัวเลขS&P Global Manufacturing PMI Flash ของยุโรปเดือน ส.ค. คาด -1.6% MoM เป็น 49 จุด S&P Global Services PMI Flash ของยุโรปเดือน ส.ค. คาด -1.4% MoM เป็น 50.5 จุด ตัวเลข New Home Sales ของสหรัฐฯ เดือน ก.ค. คาด -3% MoM เป็น 0.57mn ถ้อยแถลงของ ECB Panetta และ Fed Kashkari
วันพุธ ติดตามตัวเลข Durable Goods Order ของสหรัฐฯ เดือน ก.ค. คาด +0.5% MoM ตัวเลข Pending Home Sales ของสหรัฐฯ เดือน ก.ค. คาด -3.8% MoM และปริมาณสต๊อกน้ำมันดิบของสหรัฐฯ
วันพฤหัสฯ ติดตามการประชุมธนาคารกลางเกาหลีใต้คาดปรับขึ้นดอกเบี้ยนโยบาย 25bps. เป็น 2.50% ตัวเลข Ifo Business Climate Index ของเยอรมันเดือน ส.ค. คาด -2.1% MoM เป็น 86.7 จุด ตัวเลข Initial Jobless Claim ของสหรัฐฯ รายสัปดาห์คาด +253K เพิ่มขึ้นจากสัปดาห์ก่อนที่ +250K และปริมาณสต๊อกน้ำมันดิบรายสัปดาห์ของสหรัฐฯ
วันศุกร์ ติดตามดัชนีความเชื่อมั่นผู้บริโภคของเยอรมันเดือน ก.ย. โดย GFk คาด -31.5 จุดแย่ลงจากเดือนก่อนหน้าที่ -30.6 จุด ตัวเลข Personal Spending ของสหรัฐฯ เดือน ก.ค. คาด +0.4% MoM ตัวเลข Personal Income ของสหรัฐฯ เดือน ก.ค. คาด +0.6% MoM ตัวเลข PCE Price Index เดือน ก.ค. คาด +6.2% YoY ชะลอตัวลงจากเดือนก่อนหน้าที่ +6.8% YoY และถ้อยแถลงของ Fed Chair Powell ในงาน Jackson Hole Economic Symposium
#KS #KSecurities #ลงทุน #Investment #KSTODAY